Gresstrimmer

En gresstrimmer, kantklipper eller motorljå er en liten gressklipper som brukes til å klippe gress ved kanter, lyng eller lignende. En gresstrimmer er i hovedsak et rør med en motor i den øvre enden og en roterende kniv eller en rull med nylontråd i nedre enden. Trådens lengde på en rull montert på maskinen forholder seg til tykkelsen og kan typisk være mellom 5 og 15 meter lang med tykkelser på mellom ca. 1 og 3 millimeter. Knivbladet blir som oftest brukt til kvister, lyng osv., mens tråd blir brukt til tynt gress eller lignende. En gresstrimmer er oftest håndholdt og tyngre modeller leveres med skulderrem. 

 Miljø og forurensning 
En gresstrimmer med tråd har lenge vært et stort miljøproblem i og med at tråden kontinuerlig kuttes til mikroplast som spres i naturen ved bruk. Allmenhetens generelle kunnskap om faren ved dette har lenge vært lav.Artikkel om forurensning http://www.earthisland.org/journal/index.php/elist/eListRead/strung_out/
Bensindrevne gresstrimmere avgir i tillegg større eller mindre mengder forurensende eksos samt forårsaker støyforurensning. 

 Referanser 

 Eksterne lenker 


Kategori:Hagebruksredskaper